**Zmluva o poskytnutí dotácie na záujmové vzdelávanie detí**

**uzavretá podľa ustanovení § 51 Občianskeho zákonníka č. 2/2016/2017**

Zmluvné strany

**Prijímateľ:**

Názov: **obec dobrá niva**

Sídlo: Námestie SNP 47/9, 962 61 Dobrá Niva

IČO: 00319830

Zast.: Ing. Martin Krúdy, starosta obce

Bankové spojenie: VÚB, pobočka Zvolen

Číslo účtu: 3829412/0200

IBAN: SK43 0200 0000 0000 0382 9412 SUBASKBX

**Poskytovateľ:**

Názov: **Obec Senohrad**

Sídlo: Senohrad 151, 962 43 Senohrad

IČO: 00320234

Zast.: Mgr. Oľga Bartková, starostka obce

Bankové spojenie: VÚB, pobočka Krupina

Číslo účtu: 1620412/0200

IBAN: SK71 0200 0000 0000 0162 0412 SUBASKBX

 Čl. I.

 Predmetom zmluvy

Predmetom tejto zmluvy je záväzok poskytovateľa poskytnúť dotáciu podľa § 7 zákona č. 583/2004 o rozpočtových pravidlách na záujmové vzdelávanie detí s trvalým pobytom v obci Senohrad pre Centrum voľného času pri Základnej škole s materskou školou Juraja Slávika Neresnického v Dobrej Nive.

Poskytnutie dotácie sa vzťahuje na dieťa, ktoré bolo prijaté rozhodnutím riaditeľky Základnej školy s materskou školou Juraja Slávika Neresnického Dobrá Niva do CVČ v šk. roku 2016/2017.

Výšku dotácie na šk. rok 2016/17 poukáže poskytovateľ vo výške 60,-- € na 1 dieťa.

Spolu poskytne : pre **1** /počet detí /v sume 60,-- €, ktorú poukáže na účet obce Dobrá Niva č. ú. 38290412/0200, VS: 220162017 nasledovne:

60% dotácie za obdobie od 1.9.2016 do 31.12.2016, čo je **36,-- €** zaslať **až po 31.3.2017,** a 40% dotácie za obdobie od 1.1.2017 do 30.06.2017 čo je **24,-- €** zaslať **do 30.9.2017,**

pričom táto môže byť prehodnotená vzhľadom na účasť, resp. ukončenie účasti v záujmovom krúžku.

Čl. II

Podmienky použitia dotácie

1. Poskytnuté finančné prostriedky sú účelovo viazané a žiadateľ sa zaväzuje použiť ich v zmysle § 8 ods. 5 zákona NR SR č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov len na účel, ktorý je uvedený v Čl. I tejto zmluvy.
2. Po podpísaní zmluvy o poskytnutí dotácie oboma zmluvnými stranami sa finančné prostriedky uvedené v Čl. I  poskytnú prijímateľovi bezhotovostným prevodom. Prijímateľ je povinný viesť poskytnuté prostriedky na bankovom účte a následne ich previesť rozpočtovej organizácii - Centru voľného času pri Základnej škole s materskou školou Juraja Slávika Neresnického v Dobrej Nive, ktorej je zriaďovateľom.
3. Prijímateľ berie na vedomie povinnosť uskutočňovať platby z poskytnutej dotácie zásadne bezhotovostne.

1. Poskytnutú dotáciu v zmysle  Čl. I. tejto zmluvy je poskytovateľ povinný previesť v termíne do 30 dní školskému zariadeniu Centru voľného času pri Základnej škole s materskou školou Juraja Slávika Neresnického v Dobrej Nive.
2. a/ Prijímateľ je povinný vrátiť poskytovateľovi finančné prostriedky, ktoré neboli použité na účel dohodnutý v Čl. I. tejto zmluvy, a to v plnej výške sumy poskytnutej dotácie a to do 10 dní od zistenia takéhoto stavu.

b/ Prijímateľ je povinný vrátiť poskytovateľovi aj tú výšku finančných prostriedkov, ktorú nevyčerpal z dôvodu nenavštevovania dieťaťa na záujmovej činnosti.

1. V prípade, že nebudú dodržané zmluvne dohodnuté podmienky, poskytovateľ si bude uplatňovať od prijímateľa svoje finančné nároky cestou príslušného súdu.
2. Finančná dotácia bude podliehať **ročnému zúčtovaniu** podľa platnej legislatívy.

Čl. III

Záverečné ustanovenia

* 1. Nedodržanie podmienok dohodnutých v zmluve sa považuje za porušenie rozpočtovej disciplíny v zmysle § 30, 31 a 32 zákona č. 523/2004 o rozpočtových pravidlách verejnej správy a o zmene a doplnení niektorých zákonov.
	2. Zmluva je vyhotovená v dvoch rovnopisoch, z ktorých jeden dostane prijímateľ a jeden poskytovateľ.
	3. Zmluvu je možné zmeniť len po vzájomnej dohode oboch zmluvných strán, a to formou písomných dodatkov.
	4. Zmluvné strany si zmluvu prečítali, porozumeli jej obsahu a prehlasujú, že nebola uzatvorená v tiesni, ani za nevýhodných podmienok a na znak súhlasu ju vo vlastnom mene podpisujú.
	5. Zmluva nadobúda platnosť dňom jej podpísania štatutárnym zástupcom oboch zmluvných strán.

V Senohrade, dňa ..................................

......................................................... .........................................................

 Mgr. Oľga Bartková Ing. Martin Krúdy

 starostka obce starosta obce